Oficiālais Vēstnesis L 346 , 31/12/2003 Lpp. 0038 - 0040



Komisijas Regula (EK) Nr. 2344/2003 (2003. gada 30. decembris) par grozījumiem Padomes Regulas (EEK) Nr. 2658/87 par tarifu un statistikas nomenklatūru un kopējo muitas tarifu I pielikumā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu [1], jo īpaši tās 9. panta 1. punkta a) apakšpunktu, tā kā: (1) Regulas (EEK) Nr. 2658/87 I pielikumā iekļautā kombinētā nomenklatūra ir aizstāta ar Komisijas 2003. gada 11. septembra Regulu (EK) Nr. 1789/2003 par grozījumiem Padomes Regulas (EEK) Nr. 2658/87 par tarifu un statistikas nomenklatūru un kopējo muitas tarifu I pielikumā [2], kura piemērojama no 2004. gada 1. janvāra. (2) Komisija ir pieņēmusi Regulas (EK) Nr. 1871/2003 [3], Nr. 1949/2003 [4] un Nr. 2205/2003 [5], kas groza I pielikumu Regulā (EEK) Nr. 2658/87, kurā grozījumi izdarīti ar Komisijas Regulu (EK) Nr. 1832/2002 [6]. (3) Lai nodrošinātu, ka no 2004. gada 1. janvāra piemērojamajā kombinētajā nomenklatūrā ir iekļauti minēto trīs regulu noteiktie grozījumi, jāizdara atbilstīgi grozījumi I pielikumā Regulā (EEK) Nr. 2658/87, kas grozīta ar Regulu (EK) Nr. 1789/2003. (4) Šajā regulā noteiktie pasākumi ir saskaņā ar Muitas kodeksa komitejas atzinumu, IR PIEŅĒMUSI ŠO REGULU. 1. pants Ar šo I pielikumu Regulā (EEK) Nr. 2658/87, kas grozīta ar Regulu (EK) Nr. 1789/2003, groza saskaņā ar šās regulas pielikumu. 2. pants Šī regula stājas spēkā 2004. gada 1. janvārī. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 30. decembrī Komisijas vārdā — Komisijas loceklis Frederik Bolkestein [1] OV L 256, 7.9.1987., 1. lpp., kurā jaunākie grozījumi izdarīti ar Regulu (EK) Nr. 2205/2003 (OV L 330, 18.12.2003., 10. lpp.). [2] OV L 281, 30.10.2003., 1. lpp. [3] OV L 275, 25.10.2003., 5. lpp. [4] OV L 287, 5.11.2003., 15. lpp. [5] OV L 330, 18.12.2003., 10. lpp. [6] OV L 290, 28.10.2002., 1. lpp. -------------------------------------------------- PIELIKUMS 1. Kombinētās nomenklatūras 2. nodaļas 7. papildu piezīmi aizstāj ar šādu: "7. Pozīcijā 0210 "gaļa un gaļas subprodukti, sālīti vai sālījumā" ir gaļa un gaļas subprodukti, kas dziļi un vienmērīgi piesātināti ar sāli un kuru kopējais sāls saturs ir 1,2 % no svara vai vairāk, ar noteikumu, ka minētā sālīšana nodrošina ilgstošu produkta saglabāšanu." 2. Kombinētās nomenklatūras 15. nodaļas 2. papildu piezīmi groza šādi: 1. Minētās 2. papildu piezīmes A punktā iekļauto I tabulu aizstāj ar šādu: "I tabula Taukskābju sastāvs procentos no kopējā taukskābju daudzuma Taukskābe | Procenti | miristīnskābe | ≤ 0,05 | palmitīnskābe | 7,5–20,0 | palmitoleīnskābe | 0,3–3,5 | heptadekānskābe | ≤ 0,3 | heptadecēnskābe | ≤ 0,3 | stearīnskābe | 0,5–5,0 | oleīnskābe | 55,0–83,0 | linolskābe | 3,5–21,0 | linolēnskābe | ≤ 1,0 | arahīnskābe | ≤ 0,6 | eikozēnskābe | ≤ 0,4 | behenskābe | ≤ 0,3 | lignocerīnskābe | ≤ 0,2 | 2. Minētās 2. papildu piezīmes B punktu groza šādi: a) ievada daļu aizstāj ar šādu: "Apakšpozīcijā 150910 ietilpst vienīgi olīveļļas, kas minētas tālāk I un II iedaļā un iegūtas tikai ar mehāniskiem vai citādiem fizikāliem paņēmieniem apstākļos, kuros nenotiek eļļu modifikācija, un kas nav pakļautas citai apstrādei kā vien mazgāšanai, dekantēšanai, centrifugēšanai vai filtrēšanai. Šajā apakšpozīcijā neietilpst olīveļļas, kas iegūtas, izmantojot šķīdinātājus, ķīmiskus vai bioķīmiskus reaģentus vai pāresterificēšanu, kā arī nekādi maisījumi ar citādām eļļām."; b) minētās 2. papildu piezīmes B punkta I daļu groza šādi: i) terminu "neapstrādāta spīdīgā olīveļļa" aizstāj ar terminu "spīdīgā olīveļļa"; ii) c) apakšpunktu aizstāj ar šādu: "c) piesātināto taukskābju saturs triglicerīdu 2. pozīcijā nepārsniedz 1,5 %;" iii) g) apakšpunktu groza šādi: - svītro 1. un 3. punktu, - apakšpunkta 4. punktu aizstāj ar šādu: - "4) organoleptiskās īpašības, kuras raksturo ar nevēlamu piegaršu vidējo novērtējumu virs 2,5 saskaņā ar Regulas (EEK) Nr. 2568/91 XII pielikumu."; c) minētās 2. papildu piezīmes B punkta II daļu groza šādi: i) minētās daļas a) apakšpunktu aizstāj ar šādu: "a) kā oleīnskābe izteiktais skābes saturs nepārsniedz 2,0 g uz 100 g eļļas;" ii) minētās daļas e) apakšpunktu aizstāj ar šādu: "e) ekstinkcijas koeficients K270 nepārsniedz 0,25;" iii) minētās daļas g) apakšpunktu aizstāj ar šādu: "g) organoleptiskās īpašības, kuras raksturo ar nevēlamu piegaršu vidējo novērtējumu līdz 2,5 saskaņā ar Regulas (EEK) Nr. 2568/91 XII pielikumu;"; iv) minētās daļas ij) apakšpunktu aizstāj ar šādu: "ij) piesātināto taukskābju saturs triglicerīdu 2. pozīcijā nepārsniedz 1,5 %". 3. Minētās 2. papildu piezīmes C punktu groza šādi: a) punkta a) apakšpunktu aizstāj ar šādu: "a) kā oleīnskābe izteiktais skābes saturs nepārsniedz 1,0 g uz 100 g eļļas;" b) punkta c) un d) apakšpunktu aizstāj ar šādu tekstu: "c) ekstinkcijas koeficients K270 nepārsniedz 0,90, d) ekstinkcijas koeficienta izmaiņa (K) 270 nm apgabalā nepārsniedz 0,15," c) punkta f) apakšpunktu aizstāj ar šādu: "f) piesātināto taukskābju saturs triglicerīdu 2. pozīcijā nepārsniedz 1,8 %". 4. Minētās 2. papildu piezīmes D punktu groza šādi: a) svītro a) apakšpunktu; b) punkta c) apakšpunktu aizstāj ar šādu: "c) piesātināto taukskābju saturs triglicerīdu 2. pozīcijā nepārsniedz 2,2 %." 5. Minētās 2. papildu piezīmes E punkta otro teikumu aizstāj ar šādu: "Šajā apakšpozīcijā iekļauto eļļu piesātināto taukskābju saturs triglicerīdu 2. pozīcijā nedrīkst pārsniegt 2,2 %, trans-oleīnizomēru summai jābūt mazākai par 0,40 % un trans-linolizomēru + translinolēnizomēru summai jābūt mazākai par 0,35 %, un HPCL un teorētiskā satura starpība triglicerīdiem ar ECN42 nepārsniedz 0,5." 3. KN koda 15091010 preču aprakstu otrajā slejā aizstāj ar šādu: "Spīdīgā olīveļļa" 4. Kombinētās nomenklatūras 21. nodaļas 1. papildu piezīmi svītro. --------------------------------------------------